Выклік (фільм, 2008)

**«Выклік»** або **«Супраціўленне»** () — ваенная драма, знятая рэжысёрам Эдвардам Цвікам. Падзеі разгортваюцца падчас Другой сусветнай вайны. Фільм заснаваны на рэальных падзеях, апісаных у кнізе Нехамы Тэе «Выклік: партызаны Бельскія» («Defiance: The Bielski Partisans»).

## Сюжэт 
Пасля ўварвання нямецкіх войскаў у Беларусь улетку 1941 года і масавых распраў над яўрэйскім насельніцтвам браты Бельскія стварылі ў Налібоцкай пушчы яўрэйскі партызанскі атрад, да якога далучыліся яшчэ больш тысячы яўрэяў.

Старэйшы з братоў Туўя прыходзіць у дом калабарацыяністаў, якія забілі яго бацькоў, — начальніка паліцыі і двух яго сыноў — і асабіста расстрэльвае іх. Яўрэі, якія бягуць з гета, далучаюцца да братоў. Туўя становіцца камандзірам атрада.

Атрад фактычна ператвараецца ў сямейны лагер, і Зусь Бельскі, запалены жаданнем ваяваць з немцамі, уходзіць да савецкіх партызанаў разам з групай байцоў.

Атрад Бельскага жыве, але здабываць пражытак становіцца ўсё складаней, асабліва ўзімку. Людзі паміраюць ад голаду і хвароб.

Увесну лагер падвяргаецца нападу карнікаў, і атрад адыходзіць праз балота. У бітве з немцамі на дапамогу атраду прыходзіць група Зуся Бельскага, якая пакінула савецкіх партызан у сувязі з антысеміцкімі праследаваннямі намесніка камандзіра атрада Громава і нежаданнем камандзіра атрада Панчанка дапамагчы атраду Туўі.

Атрад Бельскага ваяваў і жыў да самага вызвалення Беларусі ўлетку 1944 года. Так было выратавана больш 1200 яўрэяў.

## У ролях 
* Дэніел Крэйг — *Туўя Бельскі*
* Леў Шрайбер — *Зусь (Зуш) Бельскі*
* Джэймі Бел — *Асаэль Бельскі*
* Равіль Ісянаў — *Віктар Панчанка, камандзір партызанскага атрада «Кастрычнік»*
*  — *Шыман Харэц*

## Водгукі 
Беларускі кінакрытык Максім Жбанкоў, адзначаючы што кінастужка Цвіка не падобны на прасякнутыя ідэалогіяй савецкія і антысавецкія ўзоры, напісаў:
 «Выклік» — не гістарычная драма, не хронікі вайны, не агнявы баявік. І нават не псіхалагічны эцюд. Гэта прэзентацыя «новага Джэймса Бонда» ў незвычайным антуражы — на белым каню і з трайфейным «шмайсерам» на шыі. […] Фільм непапраўна просты. Ён задуманы і рэалізаваны як сентыментальны комікс. Няма болю і запалу. Няма чалавечых драм. Ёсць ролевая гульня на палях гісторыі. Джэймс Бонд з талмудам… 

Карэн Балард у Los Angeles Times адзначае, што «вобраз яўрэя, узноўлены Крэйгам у „Выкліку“ — не знаёмы заходняй публіцы і ашаламляльна адрозніваецца ад „яўрэйскіх характараў“, якія прадстаўляюцца дагэтуль у амерыканскім і еўрапейскім кінематографе, на тэлебачанні і ў іншых сродках масавай інфармацыі». Як піша Балард, раней вобраз яўрэя ў кіно асацыяваўся або з безабароннымі і бездапаможнымі ахвярамі Халакоста, або з Вудзі Аленам, якія стварылі камічная вобраз клапатлівага неўратычнага гараджаніна, непрыстасаванага да жыцця ў ЗША. Эдвард Цвік стварае вобраз героя антыфашысцкага супраціўлення, гатовага змагацца не толькі за самога сябе і сваіх блізкіх, але і за ўсіх яўрэяў.

## Зборы 
Бюджэт фільма склаў 32 млн $. З 31 снежня 2008 года ў абмежаваным пракаце і з 16 студзеня 2009 па 30 красавіка 2009 — у шырокім. У першыя выхадныя абмежаванага праката сабраў 123 513 $ (32 месца, 2 кінатэатры), шырокага — 8 911 827 $ (8 месца, 1789 кінатэатраў). Найбольшая колькасць паказаў у 1793 кінатэатрах адначасова. За час праката сабраў у свеце 51 074 698 $ (90 месца па выніках года), з іх 28 644 813 $ у ЗША (100 месца па выніках года) і 22 429 885 $ у астатнім свеце.

## Цікавыя факты 
* Фільм здымаўся на тэрыторыі Літвы і ў партызанскай масоўцы здымаліся студэнты-беларусы з Еўрапейскага гуманітарнага ўніверсітэта ў Вільнюсе. Па іх патрабаванні песню «Чорны воран», якую па сцэнарыі павінны былі спяваць партызаны, замянілі на беларускую нацыянальную песню «Купалінка».
* У беларускага селяніна, які ратаваў яўрэяў у фільме і якога немцы за гэта павесілі, быў рэальны прататып — Канстанцін Казлоўскі. Насамрэч ён пражыў амаль сто гадоў.

## Спасылкі 
* Афіцыйны сайт фільма 
* Афіцыйны брытанскі сайт фільма
* Афіцыйны трэйлер на Yahoo!
*  
* 
* 
* *Defiance* at Baltic Film Services
* Partisan Interviews  at Interviews from the Underground (from «Defiance Movie»  site resources)
* Джэймс Бонд стаў яўрэйскім партызанам

Катэгорыя:Фільмы-драмы ЗША
Катэгорыя:Ваенныя драмы
Катэгорыя:Фільмы пра Другую сусветную вайну
Катэгорыя:Фільмы пра Халакост
Катэгорыя:Халакост у Беларусі
Катэгорыя:Фільмы, заснаваныя на рэальных падзеях
Катэгорыя:Фільмы, музыку да якіх напісаў Джэймс Ньютан Ховард